b'\n_START_ARTICLE_\nDiagoras Rodoslainen\n_START_PARAGRAPH_\nDiagoras Rhodoslainen (kreik. \xce\x94\xce\xb9\xce\xb1\xce\xb3\xcf\x8c\xcf\x81\xce\xb1\xcf\x82 \xe1\xbd\x81 \xe1\xbf\xac\xcf\x8c\xce\xb4\xce\xb9\xce\xbf\xcf\x82, Diagoras ho Rhodios) oli antiikin Kreikassa 400-luvulla eaa. el\xc3\xa4nyt nyrkkeilij\xc3\xa4, joka oli tunnettu omien voittojensa lis\xc3\xa4ksi my\xc3\xb6s poikiensa ja pojanpoikiensa vuoksi. Diagoras kuului tunnettuun Eratidain perheeseen, joka oli kotoisin Ialysoksesta, Rhodoksen saarelta. Diagoras polveutui Damagetoksesta, joka oli Ialysoksen kuningas, ja \xc3\xa4idin puolelta Aristomeneest\xc3\xa4._NEWLINE_Diagoras voitti Olympian kisoissa nyrkkeilyn kahdesti, nelj\xc3\xa4sti Isthmian kisoissa, kahdesti Nemean kisoissa ja kerran viimeisiss\xc3\xa4 Python kisoissa. Nykyisin r\xc3\xb3doslainen jalkapalloseura Diagoras FC, monitoimiareena Diagoras Stadium sek\xc3\xa4 R\xc3\xb3doksen kansainv\xc3\xa4linen lentoasema on nimetty Diagoraan mukaan.'